Covid-19-statistieke: Soveel nuwe gevalle; só lyk herstelkoers  (Foto: Unsplash) Suid-Afrika het nou meer as 800 000 bevestigde Covid-19-gevalle met 4 400 nuwe gevalle wat aangemeld is. Dr. Zweli Mkhize, minister van gesondheid, het Donderdagaand bevestig dat 800 872 bevestigde Covid-19-gevalle al in die land aangemeld is. Die sterftesyfer weens Covid-19 staan nou op 21 803 nadat nog 94 sterftes aangemeld is: 42 in die Oos-Kaap, 11 in die Vrystaat, agt in Gauteng, vyf in KwaZulu-Natal en 28 in die Wes-Kaap. Tot dusver het 739 367 mense reeds van die virus herstel. Suid-Afrika het tot dusver 5 500 669 toetse vir Covid-19 gedoen, 31 999 sedert die vorige verslag. Provinsiale statistieke: Sterftes en persone wat herstel het: